黃時雨

黃時雨（），字化之，直隸蘇州府常熟縣人，民籍，明朝政治人物。

生平
萬曆元年（1573年）癸酉科應天鄉試第一百十九名舉人，二年（1574年）中式甲戌科會試第九十三名，三甲第十二名進士。丁内艱，服除，授刑部主事，升郎中，十年（1582年）出為惠州府知府，十五年升廣東按察司副使《惠州府志》，备兵岭西道，又六年，遷雲南布政使司左參政，乞歸終養，卒年五十九。《明常熟先賢事略》：黄時雨字化之，中萬歷甲戍進士。丁内艱，服除，選刑部主事，轉郎中。踰年，出爲廣東惠州府。知府。六年而遷副使，備兵嶺西道。又六年，際雲南左參政，乞歸飬，卒年五十九。公爲人天性卞直，與人言，蟬連不出，口。遇是非在所，奮髯爭之，明辨莫能。 歷官皆以資平遷，所至有能稱，官僅三品，人以爲拙徵也。當其在刑曹也，江陵相方一切繩下，公獨持平，郡縣上獄，多善平反。出知惠州，以清彊治。有江月照者，故浰寇李文彪黨也。當王文成破池仲容時，文彪據岑册，獨嶮遠不可下。文彪死，月照代有其衆。公劫略，鞭執郡倅，莫敢誰何。督撫、都御史遣兩指揮使招之，月照笞之百，貫其耳，使復命。督撫怒，命副總兵帥師勦之，兵已壓境，公移牒道：不可，以通判護其軍歸，願假歲月斬賊。督撫許之，乃爲手書，令主簿丘懋入其巢，敶禍福，月照謾言抵斕。當是時，岑岡私人徧左右伺官府動息，公廉得四人，把其重負，令取賊自贖，以方寸紙用府印，書免死字，使持歸賊巢，給降者，署名爲信，得三千餘人。月照弗覺也。既遣丘懋歸，椎牛鳴鼓，聚衆如平時，無應者。月照自刻責，益治牛酒，約日復會，至期，鼓之，又不應。月照計窮，乃雄服肩輿，前設鹵簿，挺身詣府，若降者。及城閨，服毒死。公取其首以獻，擊斬從賊李珍等，散其黨爲良民，巢寇始絶。其在嶺西也，海寇李茂張甚，瓊、池之盜亦不下千人，公悉平之。先後在粤十餘年，持身廉，不能自潤平。轉雲南，遂乞歸飬。又十年而卒，産不踰中人，有五子，公殁而病貧矣。公同年何鏡者，字子啓，以三甲進士選福建興化府推官。亦會有大盜盤踞山谷間，公承巡按御史檄捕之，乃約共卒污後，身自單騎走賊巢，賊相顧眙愕，不知所爲。會𣅙期卒至，遂盡縛以歸，卒于官。

家族
曾祖黃欽；祖父黃璽；父黃祖相，母陳氏。具庆下。九世孫黃福元為光緒十六年（1890年）庚寅恩科進士。

参考文献

S
Category:常熟人
S
Category:明朝刑部主事
Category:明朝刑部郎中
Category:明朝惠州府知府
Category:明朝廣東按察司副使
Category:明朝雲南布政使司參政